Sakon Jamamoto je japonski dirkač Formule 1. V sezoni 2005 je bil testni dirkač moštva Jordan, tudi sezono 2006 pri moštvu Super Aguri je začel kot testni dirkač, od Velike nagrade Nemčije pa do konca sezone pa je kot dirkač zamenjal Francka Montagnyja. Točk mu ni uspelo osvojiti, kot najboljši rezultat je dvakrat osvojil šestnajsto mesto, na Velikih nagradah Kitajske in Brazilije. Sezono 2007 je začel v seriji GP2, od Velike nagrade Madžarske pa je ponovno dirkal v Formuli 1 za moštvo Spyker. Najboljši rezultat je dosegel na domači dirki za Veliko nagrado Japonske.